
Ni havaŝ bananon! 

Foto-Eseo Bestoj de la mezokcidenta regiono de Brazilo. 

Krom bestoj la fotoj montras la vivmedion en kiu ili estas. Per tio la fotisto 
volas ke oni rimarku ke la medio estas parto de la vivo de la besto kaj 
tial oni ne devas apartigi unun de la aliaj 


14. Oficialaj Komunikoj BEL restas societo pri publika 
| utileco kaj Enskribo en la 89-a UK 


| 15. Evento Esperanto ce I'Arkadoj lI 


16 Brazila Kroniko Ago-Tago en Rio de Janeiro, Esperanta 
renkontiĝo en Paraiba-Valo, kurso de esperanto en 
gerontologia centro 


Opinio Tria artikolo el la serio “Ideoj por la Brazila E-Movado” 


Konkurso Belartaj Konkursoj de UEA 

Du brazilanoj estis premiitaj en ĉi tiu jaro. La raporto prezentas 
tabelon de la brazilaj premiitoj en la Belartaj Konkursoj 

de 1950 ĝis 2003 


BEJO Positivaj rezultoj en la jara “bilanco” 
Indekso Aperas ĉiam en la lasta eldono de la jaro 








Pri la nuna eldono 
Banano-temo 


Scienca raporto pri la genomo de la bananarbo eble vekos 

especialan atenton de niaj legantoj. Tio sin devas al disaŭdigo ke tiel 

| bongusta frukto - la banano - malaperos. Tamen ni ne devas malesperigi; 
| Sciencistoj esploras la aferon. Tutcerte ni daŭre manĝos bananon! 


Kovrilo 


Ne nur per banano 
vivas la homo. 
Sylla Chaves 
nutras nin per 
sciindaj informoj 

Estas Kristnasko ! 


n la monato decembro, multaj festas la 

Kristnaskon, laŭ la gregoria kalendaro, ĉefe 
la kristanaj komunumoj, tio estas, ĉiuj kiuj havas 
kiel sia gvidanto Jesuon - la plej grava datreve- 
nanto de la monato. 

La kristanoj vidas Jesuon kiel modelon de 
morala perfekteco por la surtera homaro, t.e, li 
estas la plej perfekta tipo, kiun Dio donis al la 
homoj, kiel ties gvidanton kaj modelon. Lia plej 
grava leĝo estas: “Amu la Eternulon, vian Dion, 
per via tuta koro kaj per via tuta animo kaj per 
via tuta menso; kaj amu vian proksimulon kiel vin 
mem”. 

Nu, aplikante la leĝon de amo la homoj kun 
vivos en paco, ĉar oni devas fari al proksimulo nur 
tion, kion ni deziras, ke li faru al ni. Cetere, oni 
diras, ke la malbono per si mem detruiĝas. Do, 
por la bonemaj homoj nur interesas la bonon, la 
perfektecon. Tio evidentas... 

La mondo progresadas per la bonaj homoj kaj 





eĉ sen la bona volo de la malbonuloj. Certe, ke ni 
bedaŭras la agresojn de la malbonuloj ĉe iu ajn 
loko de nia planedo, sed por ke ni ne difektu niajn 
tagojn dum la nova jaro 2004, BEL-estraro 
memorigas al ĉiuj kaj sugestas: nia senpacienco 
solvos nenian problemon; niaj ĉagrenoj ne ŝan- 
ĝas la naturon de la okazaĵoj; niaj elreviĝoj ne 
faras la necesan laboron, kiun nur la tempo 
sukcesos plenumi; nia malbonhumoro ne modifas 
la vivon; nia malĝojo ne prilumos vojojn kaj nia 
senkuraĝeco edifos nenion. 

Esperanto, pro tio ke ĝi unuigas la popolojn 
de la tuta mondo, estas ankaŭ ilo kiu kondukas 
nin cele konkeri la pacon. Kompreneble, espe- 
rantistoj kaj kristanoj, tiusence, havas komunan 
celon. 

Fine, por omaĝi la datrevenanton, ni diras ke 
Jesuo servante sen militi, elmontris sen ion ajn 
trudi, ke sur la Tero, la paca rego bezonas nur la 
amon inter ni. 

Al ĉiuj, Feliĉan Kristnaskon kaj Pacan 
Novjaron! 

BEL-estraro 

Komitatano A kaj 


Ĉefdelegito de UEA 


James Rezende Piton 


Sylla Chaves 


Sylla Chav aris siajn bakalaŭrajn studojn en Rio-de 
Universitato Stanford (Usono, 
en Unesko (Parizo). Li estas nu 
studis Esperanton kaj en la fino c 





anejro kaj Parizo kaj magistriĝis pri komunikado en la 

1972). En la jardeko 50/60 li laboris 3 jarojn en UN (Novjorko) kaj aliajn tri jarojn 
1siita universitata profesoro en Rio-de-Janejro. En la jaro 1946 li galope 
e tiu jaro (ankoraŭ 17-jara) li ricevis de BEL la diplomon de profesoro aprobita, 
post ekzamenado de la treege postulema akademiano Porto Carreiro Netto. Lia esperanta vivo estas riĉa kaj 














varia 


Brazila Esperantisto (BE) 
Kvarfoje, laŭ la TTT-ejo http.:// 
wunw.angelfire.com/ok/stenjo/bk/ 
bkkom.html, vi estis distingita en 
BELARTAJ KONKURSOJ de 
UEA [en la jaroj 1962, 1968 
(dufoje) kaj 2002]. Kiu estas via 
opinio pri tiaj konkursoj? 

Sylla Chaves (SC) La TTT- 
ejo ne diras, ke antaŭ tiuj datoj 
mi sendis konkursaĵon, kiu NE 
estis premiita. Tio puŝis min al 
plibonigo de mia kontribuo. Kaj 
la unua premio en 1962 spronis 
mian verkemon. Mi do opinias, 
ke tiaj konkursoj estas bonegaj, 
precipe por novuloj. Mi konsi- 
las, ke ili partoprenu. Ne gravas, 
se oni ricevas nur trian premion, 
aŭ eĉ neniun. Tio signifas, ke en 
tiu jaro aperis pli bonaj kon- 
kursaĵoj. Des pli bone por 
Esperanto, kaj do ankaŭ por ni. 


BE Kion vi opinias pri la 
Esperantaj kongresoj? Ĉu ili 
efektive gravas? Ĉu vi opinias 
ke la kongresoj devus esti ans- 
tataŭigitaj per aliaj aferoj aŭ 
eventoj? Kiuj? 

SC Jes, ili gravegas. Ĉefe la 
universalaj, de UEA, sed ankaŭ 


„tiuj de SAT, tiuj de TEJO, kaj la 


naciaj, kaj eĉ la regionaj ren- 
kontiĝoj. Ili ĉiuj fortikigas la 
ŝnurojn, kiuj nin ligas al la 
movado, kaj pruvas, ke ĝi estas 
respektinda. Mi ĉeestis nur unu 
de TEJO, tri de SAT, kvin de 


UEA kaj plurajn naciajn kaj 
regionajn, en kaj ekster Brazilo. 
Kaj kiom da rememoroj! Ĉiuj 
rakontindaj, sed multaj ankoraŭ 
eĉ ne menciitaj en miaj libroj, 
artikoloj aŭ prelegoj. 


BE Vidante la mondan dis- 
vastiĝon de la angla lingvo, kion 
vi opinias pri la estonteco de 
Esperanto? Ĉu laŭ via opinio 
Esperanto havas estontecon? 

SC Nepre! Naciaj hegemo- 
nioj estas efemeraj. El la mon- 
tosupro de la nuna brita-usona 
hegemonio oni jam povas vidi la 
rozkoloron de ĝia krepusko. La 
nuna tutmondeco de la angla 
lingvo (ni ĉiuj scias) estas kripla, 
ĉar tre malmultaj homoj, por 
kiuj ĝi estas dua lingvo, regas 
ĝin perfekte. La hispana lingvo 
iom-post-iom fariĝas la dua 
lingvo de Usono, kaj la usona 
mono ankaŭ permesas, ke ĝi 
fariĝu dua mondlingvo. Miaj 
konsideroj pri tiu temo en la 
libro POR PLI BONA MONDO 
(paĝoj 71-81) ankoraŭ validas. 
Mi nur aldonos, ke la angla 
lingvo ne restos internacia ĝis la 
fino de la nuna jarcento. En la 
horizonto jam vidiĝas, ke ĝin 
anstataŭos la hispana, multe pli 
simpla skribe kaj (por aŭskul- 
tantoj) ankaŭ parole. Kaj, iom 
poste, anstataŭos ilin ambaŭ la 
ĉina, unua lingvo por multe pli 
da homoj; homoj, kiuj nun 


progresadas kun la rapido de — : 
la raketoj, kiujn Ĉinio jam lerte 
ĵetas en la kosmon. Evidente, la 
nunaj hegemoniuloj preferos 
akcepti Esperanton antaŭ ol 
bezoni eklerni la ĉinan. 


BE Kion vi opinias pri la 
nuna momento de la Esperanto- 
movado? Ĉu ĝi estas sur ĝusta 
vojo? Se ne, kiun vojon ĝi devos — 5 
sekvi? 

SC En unu el siaj belaj pre- =» 
dikoj en Esperanto, la katolika 
pastro Nogueira Machado diris, 
ke ĉio bona kaj valora en la mon- 
do devas esti konkerata pene, 
ŝvite. Tio estas unu el la misteroj 
de nia surtera vivo. Kaj de iu = o 
spiritisto mi aŭdis, ke por nia 
homa perfektiĝo multe pli gra- 
vas nia seninteresa laboro por = o 
Esperanto, ol la rezultoj, kiujn — ' 
ni povas atingi (ĉu homa profi- 
to, ĉu fina venko). Kaj antaŭ miaj 
pesimismaj vortoj, William 
Auld iam diris al 
mi, ke Esperan- 
to jam venkis. 
Pluvivi, mal- 
graŭ la malfa- 
voraj ventegoj 
de perforto, 
militoj, mona- 
vido ktp ja estas 
venko. Se Espe- 
ranto ne mortis 
ĝisnun, ĝine 
plu mortos. 













Kaj, kiel diris Zamenhof, “ni 
dankas la venton kaj, repurigi- 
taj, ni forton pli freŝan akiras”. 
Kiam la mondo maturiĝos, la 
“muroj de miljaroj” (same rapide 
kiel la Berlina muro) ekkrakos 
kaj ekbruos sen nia interveno. 
Sufiĉas nun, ke ni pacience la- 
boru por ke nia lingvo de paco 
restu vivanta. 


BE Kion vi atendas de la 
Esperanto-movado en baldaŭa, 
meza kaj fora estonteco? 

SC Kiel mi ĵus diris, por la 
lastaj jaroj de mia vivo, mi aten- 
das preskaŭ nenion. Mi nur klo- 
podos konvinki la Akademion, 
ke ĝi devas oficialigi kelkajn 
centojn da vortoj, kiel sola ma- 
niero eviti ke milopa lavango 
da neologismoj detruu la sim- 
plecon de la majstroverko de Za- 
menhof. Kiam la nunaj verdaj 
folioj plene anstataŭos nin, kiel 
ili jam komencis fari, mi aten- 
das pli respekteman sintenon de 
la neesperantistoj rilate al nia 
movado. Kaj por la fora eston- 
teco mi atendas la finan venkon, 
ne nur de Esperanto, sed ankaŭ 
de ĝiaj aliancanoj: pli protek- 
tatan verdon en la naturo, kiu 
nin ĉirkaŭas, malpli sovaĝajn 
leĝojn en la ekonomio de nia 
ŝrumpinta mondo, pli da ami- 
keco inter la religioj, kiuj ek- 
konscios, ke la vera Vero ne 
postulas sangelverŝon, sed to- 
leremon. 

BE Laŭ via akademianeca 
sperto, ĉu la Akademio de Espe- 
ranto gravas? Kial? 

SC Jes, ĝi estas tre grava, ĉar 
ĝi zorgas pri la evoluo de nia 
lingvo laŭ sia Fundamento. Nia 
juna lingvo ankoraŭ bezonas la 
patrinan varton de la Akademio 





por kreski sane, ĉiutage pli 
forta kaj pli lerta, sed ĉiam sim- 
pla kaj fleksebla, kiel la lingvo 
de niaj pioniroj. Bedaŭrinde, 
la Akademio (kiu antaŭe nomi- 


Bedaŭrinde, la 
Akadonio (ku antaŭe 
Komitato) agas 
malpli rapide ol 


ĝis Lingva Komitato) agas mal- 
pli rapide ol Zamenhof atendis. 
Foje eĉ ŝajnas, ke ĝi dormetas. 
Ĝi tamen estas gravega. Kaj ĉiu 
serioza esperantisto devas atenti 
pri ĝia agado. Sen ĝi, nia lingvo 
komencus perdi sian unuecon, 
kiel okazas kun multaj naciaj 
lingvoj, precipe la plej disigitaj 
tra la mondo. 


BE Kio estas necesa por ke la 
Akademio pli efike plenumu 
siajn devojn? 

SC Ke ĝi atingu, grupe, la 
altan kvaliton, kiun la akade- 
mianoj havas individue. Se oni 
rigardas la liston de la akade- 
mianoj en iu ajn periodo kaj 
ekzamenas ilian INDIVIDUAN 
laboron por Esperanto, oni 
nepre konkludas, ke ilia aka- 
demianeco estas meritata. Mal- 
facile oni trovus pli bonajn. Sed 
kolektive ili agas testude. Kaj 
tial multaj novuloj serĉas en PIV 
la solvon por ĉiuj siaj lingvaj 
problemoj. Kelkaj eĉ ne rimar- 
kas, ke el la pli ol 18 mil kap- 





vortoj en PIV nur iom malpli ol 
kvin mil estas oficiale akceptitaj 
de la Akademio. 


BE Ĉu Esperanto bezonas 
iujn alĝustaĵojn aŭ aldonojn 
aŭ (kiu scias?) iun perfektigon? 

SC Se oni atente legas la 
verkojn kaj tradukojn de niaj 
pioniroj, oni konkludas, ke la 
strukturo de Esperanto estas 
taŭga por pritrakto de la nun- 
tempaj problemoj almenaŭ tiel 
bone, kiel en la plej riĉaj etnaj 
lingvoj. Indas diskuti nur pri 
detaletoj (kiujn, cetere, jam 
estis eksperimentataj en la 
komenco de la pasinta jarcento), 
kiel, ekzemple, “ĉu eblas diri 
ALIEL, ALIES paralele al IEL, 
IES aŭ preferinde estas ne aldo- 
ni tabelvortojn, kaj diri, pli 
klare, ALIMANIERE, ALIU- 
LA?” Tamen, pri oficialaj vortoj, 
Esperanto bezonas urĝajn al- 
donojn. Kaj mi jam sendis al la 
Akademio liston da oficialigin- 
daj vortoj, kiun ĝi komencas pri- 
diskuti. Ni atendu la rezultojn. 


BE Vi scipovas plurajn 
lingvojn, inter ili la anglan. Kiam 
vi decidas traduki iun verkon, 
kio plej influas je via decido: Ĉu 
via amo al Esperanto? Ĉu hazar- 
da profito devenonta de la tra- 
duko? Ĉu aliaj aferoj? Kiuj kaj 
kial? 

SC Mi jam tradukis profesie, 
precipe de la angla al la por- 
tugala, kaj la libroj tradukitaj de 
mi aperas en bibliografioj de 
fakultatoj pri administrado kaj 
komunikado. Por tiuj tradukoj 
mi ricevis pagon. Mi tamen 
preferas traduki el kaj al Es- 
peranto, kvankam mi neniam 
ricevis pagon por tio. La belar- 

taj premioj, la diskonigo de miaj 
verkoj en antologioj kaj nun 
en Interreto, kaj la premio 
Onisaburo Deguĉi sufiĉas por 
kontentigi min. 


BE Kiun verkon vi ŝatus vidi 
esperantigita kaj pro kio? 

SC Mi ne elektos unu verkon, 
sed temojn. Mi ŝatus vidi en 
Esperanto pli grandan pro- 
porcion da sciencaj verkoj. Sed 
la problemo tie ne estas manko 
de tradukoj, sed manko de le- 
gantoj. Esperanto estas bonega, 
esperantismo estas eĉ pli bona, 
sed bedaŭrinde, mi ne povas di- 
ri la samon pri la plimulto de la 


„„propono, ke la 
brazila registaro 
aldonu Esperanton 
al la lingvoj 
akceptataj por 
universitata 
enir-ekzameno, 
estas unu el la plej 
fantaziaj revoj de 
revemaj esperantistoj. 


esperantistoj. Evidente, la le- 
gantoj de BE estas esceptoj, kiuj 
konfirmas la regulon. La pli- 
multo de la esperantistoj babilas 
kaj balbutas, sed tre malmulte 
legas. Pro tio ilia lingvokono 


ĝenerale ne permesas legadon 
de pli seriozaj libroj. Kaj se eĉ 
facilajn literaturaĵojn ili malof- 
te legas, kion diri pri sciencaj 
verkoj? Mia plej granda eldona 
malsukceso (kune kun BEL) 
estis SANO - STRATEGIO PRI 
ŜANĜO. Bonega originalo, 
ankoraŭ aktuala kaj ofte legata 
portugale kaj hispane en pluraj 
fakultatoj. Kaj lertega traduko 
de Paulo Sĉrgio Viana, juste 
premiita en la du lastaj belartaj 
konkursoj de UEA. Dum la 
esperantistaro rifuzas legi 
sciencajn verkojn, kaj pro tio 
nur frenezuloj (kiel mi) espe- 
rantigas sciencajn verkojn, la 
propono, ke la brazila registaro 
aldonu Esperanton al la lingvoj 
akceptataj por universitata 
enir-ekzameno, estas unu el la 
plej fantaziaj revoj de revemaj 
esperantistoj. Lingvoj por enir- 
ekzamenoj devas esti lingvoj, 
en kiuj la universitatanoj legos 
dum siaj kursoj. Esperanto nur 
havas legaĵojn por universi- 
tatanoj en lingvaj fakoj, kaj nur 
tie Esperanto meritus lokon en 
la enir-ekzamenoj. 


BE Por la progreso de 
Esperanto, kiujn temojn la 
tradukistoj devus elekti por 
eventuala traduko? 

SC La saĝaj tradukistoj elek- 
tu la verkojn de la plej legataj 
aŭtoroj (se eble, kun multe da 
bildoj kaj malmulte da teksto). 
La malpli saĝaj (kiel mi), kiuj 
malestimas komercemon kaj. 
alte taksas kulturon, daŭrigu 
sian remadon kontraŭ la fluo de 
la rivero. 


La fina parto de ĉi tiu intervjuo estos publikigita en BE 326. 


KONCIZA 
ENMOLGKA 
VORTARO 





Andre Cherpillod 

El tridekjara esplorado la 
aŭtoro prezentas 
koncizajn informojn pri 
ĉirkaŭ 15000 vortoj, por 
respondi al demandoj de 
nefakuloj, sed tamen 
scivolemaj kaj 
lingvoamantaj 
esperantistoj; krome 20 
tabeloj de alfabetoj kaj 
silabaroj. Jaro 2003. 


UEA-eldono. 

503 paĝoj. 

Prezo: R$ 75,00 F 
sendokosto 





La mapo de Esperantujo 


K ia estus mapo 
montranta ĉiujn 


e-parolantojn en la 
mondo? La respondon 
oni trovas en wuwu. 
esperantoland.org . Se ne 
ĉiujn, almenaŭ parto 
da ili, ĉar la projekto 
estas nova, kaj mon- 
tras malmultajn da 
Esperanto-grupoj 
organizitaj en la tuta 
planedo. Tamen kon- 
siderante, ke la proceso estas interaga, sufiĉas 
sendi informojn pri via loka grupo por esti 
aldonita al la mapo. Kaj indas viziti la TTT-ejon 
de tempo al tempo por kontroli la novajn 
aldonaĵojn. 

Krom la interaga mapo de Esperanto- 
grupoj, la adreso disponigas al ĉiu vizitanto la 


Fo ni deziras mon- 
tri al geamikoj bone 
strukturitan TTT-ejon 
pri Esperanto, por eble 
allogi ilin al la studado 
de la lingvo kaj al la 
movado. Nun ni trovis 
bone adekvatan partne- 
ron por tiu tasko, nome 
Instituto de Esperanto, 
el Cĉrdoba, Argentino, 
ankaŭ konata per la 
mallongigo IdEo. 

Tuj post eniro en la adreson wwuw.instituto 
esperanto.com.ar oni estas akceptata de tre alloga 
peco de kanzono en Esperanto. De tie, eblas aliri 
la bazajn informojn pri la lingvo Esperanto, en 
sep idiomoj — hispane, angle, germane, france, 
itale, portugale kaj ĉine — per simpla musklako 








eblecon mendi sian pro- 
pran retadreson senpage, 
en la formo vianomo(0 
EsperantoLand.org. Ĝi estas 
bonega oportuno por 
pligrandigi virtualajn ami- 
kecojn, koncentrigante vian 
korespondadon en facile 
memorigebla adreso, kiu 
estas praktika kaj, kom- 
preneble, senpaga. 

Finfine eblas trovi tie 
ankaŭ kompletajn in- 
formojn pri someraj renkontiĝoj por e- 
parolantoj, same por tendarumantoj kiel 
por tiuj, kiuj preferas pli komfortajn 
ĉambrojn. Kaj ekzistas eĉ paĝo kun novaĵoj 
pri la esperanta movado. Ĉiuj informoj 
estas legeblaj esperante, germane aŭ nor- 
vege. 


sur unu el la flagoj en la 
malsupra parto de la 
paĝo. 

La kurso mem estas 
dividita laŭ 15 lecionoj, kaj 
povas esti akompanata 
laŭ la ritmo de ĉiu ler- 
nanto. Estas rimedoj kiel 
aŭskulti la korektan pro- 
noncon de la vortoj por 
helpi la komencanton. Kaj 
ekde la oka leciono, la 
lernanto rajtas skribi al la 
monitoroj por ricevi indikojn pri aliaj pro- 
gresantoj en la lingvo cele al korespondado, 
aŭ por havi informojn kiel registriĝi en 
diskutlisto en la internacia lingvo. 

Ĝi definitive estas tre bona IdEo por alvoki 
pli da parolantoj al la movado. 

La Projekto Genomo de Bananarbo - 
tutmonda iniciato favore al malgrandaj kultivistoj 


EMBRAPA - Brazila Entrepreno de Agrikultura kaj Breda Esplorado - Genetikaj Rimedoj kaj Bioteknologio 


Candice M. R. Santos, Natalia F. Martins, Felipe R. da Silva, Marcos Mota Costa, Manuel Teixeira de 


Souza Jr. 


a banano, kies 
scienca nomo 
estas Musa sp., 


nuntempe kultiviĝas en 
la tropikaj kaj subtro- 
pikaj regionoj, en pli ol 
80 landoj ĉirkaŭ la 
mondo. La brazilanoj 
jare produktas proksi- 
mume 5,74 milionojn 
da tunoj. Ĝi estas specio 
kultivata de la Nordo ĝis 
la Sudo de Brazilo, laŭ 
la marbordo kaj ĝis 
internaj ebenaĵoj de la 
lando. Plejparte tiu 
produktado celas la 
nacian merkaton, kio elstarigas 
la ekonomian gravecon kaj la 
socian atingon de tiu kultivado, 
ekspluatata ĉefe de malgrandaj 
produktistoj. 

La fitosanitaraj problemoj 
(malsanoj) estas la ĉefa limiganto 
de la banankultivado en Brazilo, 
kiel ekzemple la Nigra Sigatoko, 
konsiderata la ĉefa malsano por 
bananoj en la mondo. Ĝi antaŭ- 
nelonge enpenetris Brazilon, 
kun potencialo kaŭzi gravajn 
damaĝojn al la banankultivado. 
Tio fontas el la fungo Mycos- 
phaerella fijiensis, kiu provokas 
helbrunan makulon sur la folioj, 
kiuj poste fariĝas nigraj. Tiel ĝi 
reduktas la fotosintezan areon 
kaj sekve malpliigas la frukto- 





produktadon. La malproduk- 
tado de bananspecoj Prata 
(“arĝenta”) kaj Maca (“poma”) 
povas atingi 10096. 

La Nigra Sigatoko riveliĝis en 
Honduro en 1980 kaj eniris 
Brazilon tra la landlimo ĉe 
Kolombio, en la urbo Benjamim 
Constant, ŝtato Amazonas, en 
1998. Ĝi disvastiĝis tra la ŝtatoj 
Amazonas, Acre, Mato Grosso, 
Para, Roraima kaj Amapa. 

Por bridi tiun malsanon, teni 
la produktivon de la banan- 
plantejoj en la infektitaj ŝtatoj 
kaj bari la disvastiĝon, oni uzas 
kemian kontrolon kaj severan 
superrigardon de la transporta- 
do inter ŝtatoj. La kosto de tiu 
kemia kontrolo estas tamen tre 


alta. Fariĝas do ĉefa 
defio, por esploristoj 
el diversaj partoj de 
la mondo kaj de 
Brazilo, la ekkom- 
preno pri la genetiko 
kaj la genomo de la 
banano. Oni devas 
malkovri rezistajn 
genotipojn kaj apliki 
ilin en programoj de 
genetika plibonigo. 
Ekde 2001, Em- 
brapa Genetikaj Ri- 
medoj kaj Biotek- 
nologio, kune kun la 
Katolika Universitato 
de Braziljo (UCB) kaj aliaj 
institucioj en 13 landoj kiel 
Francio, Belgio, Aŭstrio, Ĉeĥio, 
Britio, Barato, Malajzio, Mek- 
siko, Germanio, Ugando kaj 
Usono, formas la Internacian 
Konsorcion “Musa Genomics”, 
kunordigatan de INIBAP (In- 
ternacia Reto por Perfektigo de 
Banano - www.promusa.org). 
Tiu konsorcio celas, dum 
kvin jaroj, sinsekvigi la tutan 
genomon de la banano, malko- 
vri kaj difini la funkcion de ĉiu 
geno kaj kontroli la tutan ma- 
pon de la gena esprimo de la 
banano dum ĝia disvolviĝo. 
Parton de la projekto dis- 
volviĝanta en Brazilo financas 
rimedoj de CNPq (Nacia Kon- 

silio por Scienca kaj Teknologia 
Disvolviĝo) kaj de EMBRAPA 
(Brazila Entrepreno por Agri- 
kultura kaj Breda Esplorado). 

La bananarbo estas la unua 
planto ekskluzive tropika kies 
genojn oni sinsekvigas. Ĝia 
genetika kodo estas relative 
malgranda. Oni estimas, ke ĝi 
havas ĉ. 500 aŭ 600 milionojn 
da paroj da bazoj (la literoj, kiuj 
formas la genetikan kodon) 
distribuataj laŭ 11 kromosomoj. 

Kromosomo estas longa DNA 
-strio el milionoj da kopioj de 
kvar literoj (A, T, C kaj G) de la 
genetika kodo, DNA-bazoj en 
kiu kombiniĝas la genoj kaj la 
nekodaj partoj. Trovi la ordon 
de la sinsekvoj de tiuj kvar lite- 
roj estas la ĉefa celo de la pro- 
jekto. 

Oni nomas GENOMO la 
genetikan informon en la kro- 
mosomaro de specio. Ĉiu ge- 
nomo havas “programon” por 
konstrui kaj funkciigi orga- 
nismon. 





Kromosomo 


Bazoj 


Duobla DNA-strio interkrucita 
formas kromosomon. 


En la projekto Musagenomics 





oni studos la sinsekvojn es- 
primatajn en la folioj (ĉefa par- 
to atakata de Sigatoko) de la 
plantoj. En tiu fazo oni studos la 
sinsekvojn de la DNA-strioj, kiu 
estas la malkovro de la ordo de 
la nukleotidoj (bazoj) en la 
molekulo. La dua fazo estas la 
notado, kiu konsistas el la atri- 
buo de funkcioj kaj la identigo 
de genoj en DNA, kiun oni 
atingas per la sinsekvigo. 

En la sinsekvigo (legado de 
la informoj en la DNA), la ge- 
netika materialo estas hazarde 
dispecigita kaj post la sinsek- 
vigo de tiuj pecoj, ili estas 
rekunigitaj - kiel puzlo, per 
komputada prilaboro - kaj la 
komenca genoma informo estas 
restarigita. Oni adoptas tiun 
strategion ĉefe pro la limoj en 
la longeco de sinsekvo, kiun la 
sinsekvigiloj povas legi. 

En la projekto de la banana 
genomo oni adoptis teknikon 
konatan kiel Shotgun (ŝotgan'). 
Laŭ tiu tekniko la tuta DNA 
estas enmetita en grandajn 
klonadajn vektorojn, nomataj 
artefaritaj kromosomoj de 
bakterioj (BAC) kaj poste oka- 
zas sholgun de tiuj grandaj 
fragmentoj de la vektoroj, 
estigante malpli grandajn frag- 
mentojn, kiuj estos klonitaj en 
vektoroj por la sinsekvigo. 

Ofte, anstataŭ la genoma 
sinsekvigo de eŭkariota orga- 
nismo, povas okazi la sinsekvigo 
nur de la genaj regionoj (kodaj 
regionoj), uzante informojn 
devenintajn de mesaĝa RNA. 
Tiel estiĝas cDNA-biblioteko, 
kiu reprezentas la aron da 
mRNA de ĉelo, klonataj en 
plasmidaj vektoroj. La partoj 
de cDNA kiuj enestas en tiuj 


vektoroj estas sinsekvigataj, 
estigante etajn sekvojn, kiuj 
reprezentos pecojn de la genoj 
esprimitaj en la momento de 
eligo de la ĉela mRNA. Tiuj 
pecoj sinsekvigitaj reprezentos 
etikedojn de esprimitaj genoj 
(EST). Tiu analizo de la es- 
primitaj genoj estas tre uzata 
alirmaniero por ekkompreni la 
funkciadon de la metabolismo 
de plej diversaj organismoj. En 
Brazilo, tiuspeca aliro aplikiĝis 
larĝskale en la projekto pri 
sukerkano kaj aplikiĝas en 
parazitaj organismoj, kiel en la 
projektoj de sinsekvigo de EST 
por Schistosoma mansoni en ŝtatoj 
Sŝo Paulo kaj Minas Gerais. 

Tiu strategio estas grava 
ankaŭ por studi la disvolviĝon 
de la organismoj, produktante 
bibliotekojn de diversaj fazoj 
de ilia disvolviĝo kaj observan- 
te la genojn esprimatajn en ĉiu 
momento. 

Genomo 


Modernaj teknologio 
en Biologio 


La genomo gravas ankaŭ 
por studado kiel okazas la 
malsama esprimado de genoj 
en diversaj organoj de sama 
organismo, por ke oni povu 
kompreni la funkcion de tiuj 
organoj aŭ kiel ili plenumas ko- 


natajn funkciojn. La strategioj 
de sinsekvigo estas komple- 
mentaj kaj ambaŭ devas okazi, 
kiam eble, por ke oni ekhavu 
signifajn informojn pri la stu- 
dataj organismoj. 

Post la sinsekvigo la, alia 
esenca fazo en genoma projekto 
estas notado de la sinsekvoj. La 
komencan notadon oni faras 
per komparo de la sinsekvoj 
atingitaj en publikaj datumba- 
zoj. La plej grava datumbazo 
estas GenBank, en Usono, kiun 
oni povas konsulti per kompu- 
tadaj iloj de bioinformadiko. 

Bioinformadiko estas strate- 
gia aktivaĵo, kiu aplikas eksklu- 
zivajn komputilajn rimedojn en 
la prizorgo de esploro kaj dis- 
volvado de genomaj projektoj. 
Tiu nova scienco inkluzivas la 
unuiĝon de diversaj fakoj — 
inĝenierarto pri programado, 
matematiko, statistiko, kom- 
putado kaj la molekula biologio. 
Kiel multtema fako, troviĝas la 
konservado de la datumoj, pri- 
laborado, distribuado, analizado 
kaj interpretado de la informoj 
kiuj estiĝis en la proceduroj de 
sinsekvigo. 

En Oktobro 2001, formiĝis la 
Bioinformadika Reto de la 
Mezokcidento (BIOFOCO), 
kiun konsistigas Embrapa- 
Genetikaj Rimedoj kaj Bio- 
teknologio, Universitato de 
Braziljo (UnB), Katolika Uni- 
versitato de Braziljo (UCB) kaj 
Federacia Universitato de Mato 


' Grosso do Sul (UFMS), kun ĉefa 


celo disvolvi novajn instrumen- 
tojn por studado de la genomo 
de diversaj organismoj. Tiu ĉi 


Esperantigis James Rezende Piton 





grupo kunigas esploristojn 
kapablajn disvolvi novajn ri- 
medojn kaj apliki ilin al la 
kurantaj genomprojektoj en 
Brazilo kaj aliaj landoj. Krome 
estas la celo starigi virtualan 
forumon por interŝanĝo inter 
bioinformadikaj esploristoj. 

La brazila sekcio de la pro- 
“jekto Musa Genomics produktis, 
ĝis Septembro 2003, ĉirkaŭ 9 
mil sinsekvojn derivitajn de 
DNA el bananarbaj folioj kaj 

toj rezistpovaj antaŭ la nigra 
Sigatoko. 

Laŭ la direktoro de INIBAP, 
D-ro Emile Frison, la defio de 
la internacia konsorcio plu 
troviĝas en la produktado de 
pli da konoj kaj surbaze de 
la komparo de datumoj pri 
Musa kun la informoj akiritaj 
por aliaj plantoj (rizo, ekzem- 
ple). En Septembro de 2002, la 
esploristoj kunvenintaj en 
Loveno-Belgio, difinis, ke la 





Rubisko (ribulozo - 


Klorofilo a/b 
496 


Nekonataj 
396 





karboksilazo) 


590 
Aliaj ) 
4499 


Proteinoj induktitaj pro 
temperatura ŝoko 
1790 


Neidentigitaj 
1490 


Fotosistemoj I kaj ll 
590 


Esprimitaj proteinoj 
896 


Unuaj rezultatoj de la bananarba genomo malkovritaj de 
Embrapa - Genetikaj Rimedoj kaj Bioteknologio 


de EST de folioj submetitaj al 
altaj kaj malaltaj temperatu- 
roj. La sinsekvoj produktitaj 
submetiĝis al komencaj kom- 
putadaj proceduroj celantaj la 
notadon. La rezultoj atingitaj 
prezentiĝas en la suba bildo. 

La perspektivoj de la brazila 
projekto inkluzivas la pli- 


„ profundiĝon en la molekulaj 


studoj, serĉe de genoj, kiuj 
estigas rezistadon kontraŭ 
malsanoj, kun la celo kunlabori 
en la esplorado de plantvarian- 


diversaj branĉoj de la konsor- 
cio atingos, en sinergio, siajn 
celojn favore al la malgrandaj 
kultivistoj en la tuta mondo. f 


OFOCO 
WWww.biofoco.org 





Recursos Gendticos e Biotecnologia 
www.cenargen. embr apa.br 


EL 





Ney sin difinas kiel diletanta fotisto. Lia preferata temo: Naturo. Fotlernado: praktiko kaj legado. Li 
perfektigis siajn teknikon kaj artan percepton p en ek . Kelkaj fotoj liaj estis elektitaj 


por aperi en “Banco de Talentos da Febraban” (Brazila Federacio de la Bankoj) - eldono 2000. Li 
sukcesis la 3-an Premion en la 8-a Konkurso “Banko BBA Creditanstalt”. Per siaj fotoj, li volas malkaŝi 
la belecon de la Natura Mondo kaj stimuli la homojn restarigi sian ligitecon kun la Naturo. 

Ni elektis serion pri la temo “bestoj de la mezokcidenta regiono de Brazilo”. Pri bestoj tiel parolis Ney: 
“Ĉiam, kiam eblas, plezurigas min foti bestojn montrante la vivmedion en kiu ili estas, por ke la homoj 
rimarku, ke la medio estas parto de la vivo de la besto kaj tial, oni ne devas apartigi ilin”. (Kontaktoj: 
neyoliv(huol.com.br) 





E OME SAM 


KAO 


14 


DE FUSAT KOJ 


BEL restas societo je publika utileco 


Multaj organizaĵoj ricevis la titolon pri publika 
utileco, tamen ankaŭ multaj perdis ĝin ĉar ne 
plenumis la priafere regantajn ordonojn. 

BEL-rilate la estraro certigas, ke la distingo 
daŭras. Tion pruvas la Atestilo datita je la 11-a de 
septembro 2003, donita de la “Kunordiga Fako pri 
Justico, Titoloj kaj Kvalifikado” de la “Departemento 
pri Justico” de la “Nacia Sekretariejo pri Justico” de la 
“Ministerio pri Justi« o”, kiu portugallingve tekstas: 
“CERTIFICO que, a instituigao LIGA BRASILEI- 
RA DE ESPERANTO, declarada de Utilidade 
Pŭblica Federal pelo Decreto de 26 de outubro 
de 1921, publicado no Diĝrio Oficial da Uniao de 
26/10/1921, CNPJ n? 00.406.504/0001-06, por ter 
tido aprovado o relat6rio e o demonstrativo de 
receita e despesa referente ao ano de 2002, exigi- 
do pelo art. 49 da Lei n9 91/35 e o art. 59 do De- 
creto n? 50517/61, faz jus a manutencao do titulo 
de Utilidade Publica Federal. Esta certidao tera 
validade at€ 30 de abril de 2004. Brasilia, 11 de 
setembro de 2003. (Assinou): Gutemberg Ferreira 
Jŭnior, Coordenador”. 

Jen la esperanta traduko de la transskribita 
teksto: “Mi atestas, ke la institucio BRAZILA 


Multimiksa pulvora sojo 
netransgenetika kun lecitino 

Gustoj: ĉokoladan, fragan, vanilan, 
bananan, cappuccino, porinfana, natura 






eV 


ESPERANTO-LIGO, rekonata kiel societo je 
Publika Utileco laŭ Dekreto de la 26-a de Oktobro 
1921, publikigita en la Oficiala Taggazeto de la 
Brazila Respubliko de la 26-a de Oktobro 1921, 
CNPJ - Cadastro Nacional da Pessoa Juridica 
(Nacia Kadastro pri Jura Individuo) n-ro 
00.406.504/0001-06, pro tio, ke estis aprobitaj la 


jarraporto kaj la bilanco pri en- kaj elspezoj rilataj 


la jaro 2002, postulata de la 4-a artikolo de la Leĝo 
n-ro 91 de la jaro 1935 kaj la 5-a artikolo de la 
Dekreto n-ro 50517 de la jaro 1961, havigas al si 
la rajton teni la titolon de Organizo kun Tutlanda 
Publika Utileco. Ĉi tiu ATESTO validas ĝis la 30- 
a de Aprilo 2004. Braziljo, la 11-an de Septembro 
2003. (Subskribis): Gutemberg Ferreira Jŭnior, 
Kunordiganto”. 


Atentigo pri la enskribo al la 89-a Universala 
Kongreso de Esperanto (Pekino, Ĉinio) 


Laŭ regularo starigita de “Banco Central do 
Brasil”, la sendo de mono eksterlanden cele 
partoprenon en eksterlandaj eventoj devas esti 
farata de la enskribinto mem. Tial, la estraro de 
Brazila Esperanto-Ligo bedaŭras, tamen peri tiun 
servon ne plu eblas. 





Preventado kaj kuracado ; 


de diversaj malsanoj: diabeto, dislipemio, 
menopaŭzo, infana malnutrado, 
osteoporozo,dikeco k.a. 


Aĉetebla ĉe la plej bonaj fakaj butikoj. 


Kontakto: soybean(dcom.br www.soybean.com.br 
(62) 3091 1281 (62) 508 1214 
Esperanto Industria Ltda 
Nutraj, kemiaj kaj farmaciaj produktoj 





ESPERANTO ĈE LARKADOJ ll" 


kazis la 10an de oktobro 
la dua eldono de “Es- 
peranto ĉe l'Arka- doj”, 


en la jura fakultato de Placo San- 
Francisko, fondita en 1827 en la 
urbo S4o Paulo, Brazilo, en kiu 
triono de la prezidantoj de 
Brazila Respubliko studis. 

Dum ok horoj, la studentoj de 
la jura fakultato FD-USP kaj de 
aliaj fakultatoj, esperantistoj kaj 
interesatoj eĉ de aliaj urboj ĝuis 
aron da portugallingvaj prelegoj 
sub la temo “Lingvaj Bariloj kaj 
Monda Ordo: problemoj kaj 
eblaj alternativoj por monda 
komunikado”. Organizis ĝin D-ro 
Luiz Carlos Rusilo kune kun 
Esperanto-Asocio de San-Paŭlo 
(EASP) kaj Amerika Komisiono 
de UEA (AK-UEA). 

La evento, salutita de pluraj 
personoj, inter ili la prezidanto de 
UEA, D-ro Renato Corsetti kaj la 
prezidanto de Brazila Esperanto- 
Ligo, D-ro Licio de Almeida Cas- 
tro, malfermiĝis sub prelego de 
Profesoro Eduardo Carlos Bianca 
Bittar, de tiu sama fakultato, kiu 
brile pritraktis la temon “Etiko, 
Multkulturismo kaj Homaj 
Rajtoj”. 

Sekvis prelegoj de la so- 
ciologo Marcus Zlotovich, en 
Esperanto kun sinsekva traduko. 
Li estas estro de la brazila sekcio 
de ILEI kaj subtenanto de la 
„evento. Lia temo estis “Sociologia 
evoluo de la Esperanta movado 
en la Mondo”. Poste, prelegis 
advokato Jos€ Luiz Ferreira, pri 
la temo “Historio de Esperanto 


” Raportis: D-ro Luiz Carlos Rusilo 








kaj la Laborista Movado”. 

Sekve estis prelego pri “Es- 
perantaj Simboloj” fare de D-ro 
Adonis Saliba, prezidanto EASP 
kaj la komisionestro de AK- 
UEA. Poste, Prof-o Pedro Jacin- 
tho Cavalheiro tre amuze kaj 
detale pritraktis “Kio estas 
Esperanto?”. 

Antonio Moreira prezentis 





Prof-ro Marcos Zlov Zlotovich prelegis pri 
“Sociologia evoluo de la Esperanta 
movado en la Mondo" 


siajn repojn por 
muzikumi la 
etoson. Bone 
profitita estis la 
prelego de Fla- 
vio. Rebello, 
estro de Portalo 
Gxangalo. com, 
kiu prelegis 
pri “Aplikado 
de Esperanto 
en Komercaj 
Rilatoj”. 

En la fina 
parto de la 


evento okazis rapida kurso de 
Esperanto, gvidita de Prof-o 
Pedro Cavalheiro. Kvankam 
la kurso devus finiĝi je la 22a 
horo, la entuziasmo de la 
instruanto kaj de la parto- 
prenantoj igis ĝin daŭri plian 
informoriĉan duonhoron. 
En la halo de la evento, eks- 
pozicio de esperantaj libroj, 
revuoj kaj 
afiŝoj, krom 
informado 
fare de vo- 
lontuloj, ĉefe 
Joel Francis- 
co, pliigis la 
ĝeneralan ko- 
non de la 
fakultatanoj 
ne nur pri Es- 
peranto sed 
ankaŭ pri la 
lingvaj pro- 
blemoj en la 
monda ordo. p 


mtajora 
(RIMITA 
ku 


mom KON. 
(MUS ma kum 
dia poŭ nmi. 
ai mia, 
Lao 0a, 
vrai tos 





E Prof-ro Pedro Jacintho Cavalheiro tre amuze 
kaj detale pritraktis “Kio estas Esperanto?” 

Rio-de-Ĵanejro 
Ago-Tago 


1 a 





360. 


San-Paŭlo 
53-a Renkontiĝo de Esperanto 
de la Paraiba-Valo 


Je la 14-a de septembro okazis en bonega etoso 

la 53-a Renkontiĝo de la Paraiba-valo en Lorena/SP. 
Dum la tuta lago ĉirkaŭ 100 geesperantistoj 
kunvenis en la Domo de Kulturo de Lorena. Matene, 
en ĉeesto de la urbestro, vicurbestro, urbkonsilanto haj 
pluraj aliaj aŭtoritatuloj, muzikistaro kaj ĥoro, 
inaŭguriĝis simpla sed simpatia monumento al 
Zamenhof en. centra placo. Dum la renkontiĝo mem 
oni diskutis pri la nova metodo de Alcione Koritzi 
por infanoj, pri la retpaĝaro de EASP, pri 

BEJO, pri la revuo de EASP (“La Lampiro”) kaj pri 
ILEI. Okazis programero por komencantoj haj la 
matena parto finiĝis per brila prelego de Sylla Chaves 
pri la temo: “Por kio taŭgas poezio?”. Posttagmeze, 
ĉiuj lernis per “Guto da gramatiko” haj amuziĝis ĉe 
kvizo, ĉe prezento de prelego-demonstro pri 
Salondancoj, skeĉo kaj, laste, prezento de 

“capoeira”. La tula renkontiĝo okazis kun 

konekto per interreto, tiel ke esperantistoj el 

pluraj lokoj (eĉ el Aŭstralio) dum momentoj vizitis ĝin. 
Estis tre emociige, kiam Aloisio Sartorato, el Rio, 
salutis la ĉeestantaron! La proksima renkontiĝo de 

la Paraiba-Valo okazos en Barra Mansa, ĵe la 

7-a de decembro 2003.” 


Laŭ Paulo Sergio Viana 


EKOR (Esperanta Kunfratiĝo de Okcidenta Regiono), kunliganta 7 E- 
grupojn de la Okcidenta Regiono, efektivigis en la 4-a de Oktobro sian 6-an 
Ago-Tagon. Ĉi-foje, 50 EKOR-anoj voj 
punktoj en Rio-de-Ĵanejro disdonante milojn da prospektoj, informante al 
promenantoj haj turistoj pri Esperanto. EKOR sidejas ĉe strato Coronel 
Agostinho 126 — Fundos, Campo Grande, Rio de Janeiro (RJ), CEP 23050- 





ĝis per buso al diversaj turismaj 


Laŭ informoj de Celso Pinheiro, Prezidanto de EKOR 


„ Rio-de-Ĵanejro 
.Esperanto-terapio! 


Jen la feliĉaj brazilaj gelernantoj de la daŭriga kurso de 
" Esperanto, kiu okazis dum 2003, ĉiumerkrede, matene, 
„ĉe la “Gerontologia Centro” de 
“ Pensiuloj” (40 000 anoj!), de la urbo Volta Redonda — 
- stato Rio de Ĵanejro (Brazilo). Ili estas gemaljunuloj, 

' hiuj decidis lerni esperanton kiel ia okupa terapio kaj 

- hiel utila maniero de socia kunvivado por havigi novajn 
" amikojn kaj tiel malfermi al si novajn kulturajn 

: horizontojn haj ankaŭ kunlabori por ke estu paco, 

“ komprenado kaj frateco inter personoj, ĉar ankaŭ tio 
estas la celo de Esperanto. 

- Nova baza senpaga E-kurso okazos ekde marto de 2004, 
“en la bonega lernoĉambro disponigita por la instruanto 

- de la hurso, la emerita inĝeniero Alberto Flores. 


“Asocio de Emeritoj kaj 


Foto: Ezechias T. da Sia 





Kun la mano sur la flago, malantaŭ la 
stelo, estas la gvidanto de la kurso 
Inĝeniero D-ro Alberto Flores. 










IDEOJ POR LA BRAZILA ESPERANTO-MOVADO 


(Tria artikolo el serio de kvin) 


(La ideoj entenataj en ĉi tiu artikolo kaj en la sekvontaj ne celas kiun ajn personon, sed 


nur la bonon de la movado.) 
-uclydes Geraldis 


Kongresoj kaj renkontiĝoj 


Tiuj aranĝoj estas bonaj, 
sed oni okazigas multe da ili 
ĉiujare. Normale oni ricevas 
inviton partopreni unu mon- 
dan kongreson, unu nacian, 
unu ŝtatan, unu regionan, unu 
lokan. Konsekvence, logike, 
matematike, okazas malpli da 
partopreno en ĉiu kongreso. 
Pernambuka Esperanto-Asocio, 
en bulteno antaŭnelonge pu- 
blikigita, traktis pri naciaj 
kongresoj. 

Naciaj kongresoj ne estas tiel 
fruktodonaj kiel oni povas pen- 
si, almenaŭ mia opinie. Krom 
tio, granda parto de la jaro 
konsumiĝas laborante por ili, 
malprofite de aliaj laboroj. Tuj 
ĉe la fino de unu kongreso, oni 
jam anoncas la proksiman kaj ĉio 
rekomenciĝas. 

Relative malmultaj homoj 


” Emerita instruisto kaj lernejestro 


de Carvalho” 


partoprenas nacian kongreson. 
En mia urbo Bauru, ekzemple, 
ekzistas, ni diru, 30 aktivaj 
esperantistoj, kelkdekoj neak- 
tivaj, kaj 1000 homoj (nur por 
preni ideon), kiuj, iamaniere, 
jam persone kontaktiĝis kun 
Esperanto. El tiuj 30 aktivaj, 
plus la kelkdekoj neaktivaj, 
plus la 1000 aliaj, ne pli ol 10 
partoprenas nacian kongreson. 

Ĉiuj tiuj homoj loĝas en ur- 
boj (municipoj). La ŝtatoj kaj la 
lando, por ili, same kiel por mi, 
estas lokoj malproksimaj. 

Oni rigardu la aferon an- 
kaŭ tra alia faco de la prismo. 
Ekzemple: Preskaŭ la tuta 
loĝantaro de mia urbo, 300.000 
homoj, ne aŭdas pri naciaj 
kongresoj de Esperanto; eble 
nur la 10 unuaj. Kion fari do? 
Jen sugesto: En jaro 1, nur nacia 
kaj BEJO-kongreso; en jaro 2, 
nur ŝtataj; en jaro 3, nur regio- 
naj kaj lokaj. Post tri jaroj, 


rekomenco de la ciklo. Tiel, al la 
nacia kaj BEJO-kongresoj povus 
veni membroj de la ŝtataj, 
regionaj kaj lokaj organizaĵoj. 
Al la regionaj kaj lokaj povus 
veni BEL-anoj, BEJO-anoj kaj 
membroj de la ŝtataj. Tri jaroj 
ne ŝajnas granda intervalo (?) 
por naciaj kongresoj, nek por la 
aliaj. 

Lokaj kaj regionaj kongresoj 
ebligas al la partoprenintoj pli 
facile denove renkontiĝi dum 
la jaro, ĉar ili loĝas proksime 
unuj de la aliaj kaj tio ebligas al 
ili rememori la tagojn de la 
kongeso, kaj denove paroli pri 
la ideoj kaj planoj tiam starigi- 
taj, samkiel ekzameni la ĝistia- 
majn rezultatojn. Tiaj kongresoj 
havas daŭran funkciadon. 

Mi ne parolas pri la ĉiujaraj 
Universalaj Kongresoj. Tiuj 
kunigas homojn de malsamaj 
lingvoj kaj montras al la mondo 
eblecon de Esperanto. $ 





ro via donita apogo, en la 2003-a jaro, al la 
) por = ge - la Internacia Neŭtrala 

Belartaj Konkursoj de UEA 


Du brazilanoj premiitaj ĉi-jare 


n TTT-ejo de Sten 

Johansson estas pre- 

zentataj ĉiuj ĝisnunaj 
premiitoj kaj premiitaj verkoj 
en la Belartaj Konkursoj de 
UEA. Por ĉiu jaro aperas la 
branĉoj, kiuj tiujare apartenis 
al la konkurso, la atribuitaj 
premioj, verko, aŭtoro kaj 
loĝlando de la aŭtoro. Krome 
plej ofte aperas indikoj pri 
nombro de konkursintaj ver- 
koj, aŭtoroj kaj el kiom da 
landoj tiuj venis. 

Dum la 33-a Universala 
Kongreso en Malmo en la jaro 
1948, la dua postmilita, la 
Komitato de UEA principe 
decidis okazigi literaturan 
konkurson kadre de la Uni- 
versalaj Kongresoj. La unua 
tia efektiviĝis en la 35-a UK 
en Parizo, en la jaro 1950, kaj 
enhavis du branĉojn: Origina- 
lan poezion kaj tradukitan 
poezion. Jam ekde la sekva jaro 
ankaŭ prozo kaj teatraĵo estis 
inkluzivitaj, kaj ekde 1952 la 
aranĝo estas konata kiel la 
Belartaj Konkursoj. 

La Belartaj Konkursoj 
bezonis malmultajn jarojn por 
iĝi stabila kaj ŝatata tradicio, 
kaj jam ekde la mezo de la 50-aj 
jaroj ili okupas gravan lokon 
en la UK-programoj. Ili tamen 
ludas rolon ankaŭ ekster la 
kadro de la Universalaj Kon- 
gresoj kiel la plej konata litera- 
tura konkurso en Esperanto. 

La branĉoj iom variis kun la 
paso de jaroj. Dum la unuaj 25 
jaroj, tradukaĵoj - precipe de 





jatroj de Belartaj 


poezio - estis grava parto, sed 
ekde 1976 la Belartaj Konkursoj 
okupiĝas nur pri ori-ginalaĵoj. 
Sola escepto estas la branĉo 
Infanlibro de la jaro, kie oni pre- 
mias infanlibron eldonitan en 
la antaŭa jaro, negrave ĉu 
originalan aŭ tra-dukitan. 
Anstataŭ la tradukaĵoj aldoniĝis 
iom post iom aliaj branĉoj: Eseo 
(ekde 1976), Fotografio (1976- 
95), Porinfana literaturo (ekde 
1979), Kanto (ekde 1984) kaj 
Vidbendo (ekde 1992). Fojfoje 
aperis ankaŭ aliaj okazaj 
branĉoj. La du branĉoj kun 
plej am-pleksa partopreno 
tamen estas Po- 
ezio kaj Prozo. 
Dum la 50 








Konkursoj pli ol 4500 
verkoj partoprenis. 
Ses-cento da premioj 
estis atribuitaj al 
preskaŭ ducent 
kvindek personoj el 
40 landoj. La reĝino de 
la Belartaj Konkursoj 
sendu-be estas Marjorie 
Boulton kun 22 premioj dum 
11 jaroj. 

Se oni listas la premiojn laŭ 
la loĝlando de la premiito, unu 
lando elstaras kiel senkonkura 
Mekko de la Esperanta lite- 
raturo. Tiu lando estas Britio, 
kun pli ol cent premioj. Precipe 
en la unua jardeko tiu pozicio 
estis elstara, sed ankaŭ en 
postaj jardekoj Anglaj kaj 
Skotaj Esperantistoj furoras en 
la premiolistoj. Duarange oni 















trovas - ne surprize - Hungarion 
kun sesdeko, kaj - eble malpli 
atendite - Italion, kun kvinde- 
ko da premioj. Ankaŭ Ĉeĥoslo- 
vakio, Jugoslavio kaj Nederlando 
estas inter la pintaj landoj. 

En 2003, je la dua fojo, la 
brazilano Paulo Sĉrgio Viana, el 
Lorena (SP) estis premiita. En 
2002 en la branĉo Prozo kaj en 
2003, Eseo. La alia venkinto es- 
tas la aktoro Jorge Teles. 

Vidu sekvapaĝe la tabelon de 
la brazilaj premiitoj en la Belartaj 
Konkursoj, de 1950 ĝis 2003, laŭ 
TTT-ejo de Sten Johansson hitp:/ 
/awunw.angelfire.comfok/stenjo/bh/ 
bkkom.htiml ĝ 








Konkurso 





~O. Bilas - Inania verba Geraldo Mattos 
Leconte de Lisle - Fiat nox Geraldo Mattos 
Homara Epopeo "Sylla M. Chaves 


Leopoldo Henrique 
Knoedt 


Leopoldo Henrique 
Knoedt 


Sylla M. Chaves 
Sylla M. Chaves 


Manoel Borges dos 
Santos 


Ivan Alberto A. Doretto 
Flavio Fonseca 

Tarcisio Jose de Lima 
Tarcisio Jos€ de Lima 


Eko-Kultura Fondaĵ o 
Gardantoj de la Naturo 


Tarcisio Jos€ de Lima 
Tarcisio Jos€ de Lima 
Flavio Fonseca 
Flavio Fonseca 


Flavio Fonseca, 
Val ria Fajardo 


Brazila E-Ligo, 
Ciro Gomes de Freitas 


Tarcisio Jos de Lima 
Tarcisio Jos de Lima 
Paulo Sĉrgio Viana 
Sylla M. Chaves 

Paulo Sĉrgio Viana 
Jorge Teles 





soon 





Positivaj rezultoj en la jara “bilanco” 


Isis Okabe Piton” 


en finiĝas plia jaro kaj oni po- 
J vas diri ke la “bilanco” de BEJO 

havas bonan rezulton. Ni sukce- 
sis plibonigi nian revueton “Momen- 
ton!”, ni sukcesis krei hejmpaĝon kaj 
galerion de anoj, nia diskutilisto re- 
vigliĝas, sekve nia anaro duobliĝis, 
nia CNPJ estas liberigita. Ni sukcesis 
tiusence plibonigi niajn servojn. 

La oficiala hejmpaĝo de 
nia organizo nun troviĝas en: 
hitp://bejo esperanto.tripod.com 

Vi estas bonvenaj viziti ĝin! 

En BEJO-Galerio, fotaro de 
niaj membroj, ni kreis la sekcion 
BEbeJO, en kiu estas fotoj de la gefi- 
loj kaj familioj de BEJO-anoj, kiuj 
patr(in)iĝas. Nun tie troviĝas tri 
fotoj: Djohana Carreira, Jean Piton, 
Rafael Torres. Ni atendas la komu- 
nikon kaj fotojn pri aliaj naskitoj, 
kiel ekzemple de Luiza, filino de 
eksprezidanto Rodrigo Prado (Ku- 
ritibo). 


” Ĝenerala Sekretario de BEJO 





A Ovige 
niajn -okulojn 
nian spiriton 
nian ĝojon 


Gacy Simas 


Oni feliĉe konstatas, ke junu- 
laraj aktivaĵoj kreskas pli kaj pli. 
Pere de nia diskutlisto, kiu denove 
spertas fazon de intensa babilado, la 
junularo raportas pri renkontiĝoj, 
promenadoj kaj aliaj aktivaĵoj. 

Bona surprizo estas Juneasp. la 
junulara departemento de EASP, 
Rodrigo de Mĉo estas la respondecu- 
lo kaj ĉiumonate organizas, invitas 
kaj raportas pri kunvenoj de la 
junularo en la tria sabato de la 
monato. Ekzemplo pri tio estas la 
aranĝo de esperantistoj kadre de 
la evento MacDia Feliz, de lunĉeja 
reto MacDonald's. Rodrigo montras, 
ke niaj junuloj povas engaĝiĝi en 
diversajn agadojn, profite al nia 
tuta movado: li prelegis pri BEJO 
kaj E-junularo en renkontiĝo de 
Sudparaiba Valo en Lorena (SP) kaj 
kunlaboris kun “Esperanto ĉe la 
Arkadoj”, organizita de EASP por la 
Ago-Tago en la Jura Fakultato de 


Universitato de S3o Paulo. 

Alia nukleo de junaj esperan- 
tistoj estas en Ribeiro Preto (SP). 
Dum regiona E-renkontiĝo en Sep- 
tembro, ili amase partoprenis. Tre 
interesa ludo “Trezor-ĉasado” okazis 
kaj du aktivaj junuloj, mem BEJO- 
anoj, prelegis al la tuta publiko: 
Rogener Pavinski, pri vegetaranis- 
mo, kaj Mateo Acioli pri la ĉeftemo. 
Tio estas bela kaj grava ekzemplo, 
ke niaj E-renkontiĝoj povas allogi 
kaj kalkuli kun nia junularo. 

Jam estas tempo ree aliĝi al 
BEJO kaj BEL por la venonta jaro. 
Memoru, ke la anoj de niaj du 
ĉeforganizaĵoj havas rabatojn en 
Brazilaj Kongresoj kaj 2004 estos 
jaro de BKE kaj BEJK en eks- 
terordinara urbo, Maceid! 

En la lasta numero de B£ en la 
jaro, la BEJO-estraro deziras al ĉiuj 
feliĉan novan jaron, jaron plenan je 
amo, ĝojo kaj prospero. Jĝ 








Indekso 2003 


La numero inter parentezoj estas la revunumero. La sekva estas la numero de la paĝo. 


A 


Ĉ 
E 


AO) Q) 


Ago-tago (325) 16 

Akademio de Esperanto (322) 5 

Amerika Komisiono (323) 19; (324) 16 

Andreo Cseh (323) 9 

Arnau Torras (322) 17 

Asocio Esperantista de Rio de Janeiro (323) 16 
Aviado (323) 18 

Aymore Vaz Pinto (323) 5 


Banana Genomo (325) 9 

BEJO (324) 20; (325) 20 

Belartaj konkursoj - UEA (325) 5,18 

BEL 
Balotado (324) 4 
Departemento pri Administrado (323) 14 
Departemento pri Komunikado (322) 14; (323) 14 
Publika utileco (325) 14 
Statuto (324) 14 

Brazila Katolika Esperantista Organizo (322) 16 


Ĉefdelegito (324) 14 


Ekonomia Esperantismo (324) 16 
EKOR (325) 16 
Embrapa (325) 9 
Esperanta Rondo Duque de Caxias (323) 17 
Esperanta Semajno (323) 17 
Esperanto 

En TV (322) 7 

Historio (324) 5 

Movado (5323) 6,15; (324) 18; (325) 17 
Esperanto-Grupo Ismael Gomes Braga (322) 16 
Esperanto-Kurso (325) 8 


Federacia Konsilantaro (324) 14 
Foto-eseo 
Arnau Torras (324) 12 
Floroj el Brazilo (323) 12 
Ney Martins de Oliveira - fotisto de la naturo (325) 12 
Pentraĵoj de Marija Almada (322) 12 


Fotokonkurso (324) 17 

Geraldo Mattos (322) 5 

Ĝangalo (322) 8, 17 

Interreto (322) 8; (323) 8; (324) 6, 8; (325) 8 


Komunikadcentro (322) 7 
Kongresoj (kaj similaj) 
1a Esperanta Rekontiĝo de la Odontologio de Rio de Janeiro (323) 16 
10a Rekontiĝo de Esperantaj Valoj (323) 16 
10a Rekontiĝo de Esperantaj Valoj (323) 16 
15a Esperanta Rekontiĝo de la urbo San-Paŭlo (323) 17 
38a Brazila Kongreso de Esperanto (322) 14; (323) 4, 14; (324) 9, 11 





vO 








Rezolucio (324) 11 
39a Brazila Kongreso de Esperanto (324) 14 
53a Rekontiĝo de Esperanto de la Paraiba-Valo (325) 16 
88a UK (322) 14 
89a UK (325) 14 
Dua “Esperanto ĉe l'Arkadoj” (325) 15 
Konkursoj 
Fotokonkurso (324) 17 
Literaturo (324) 7 
Novaj talentoj (323) 7 
Konsciencologio (324) 15 
Kristnaska mesaĝo (325) 4 


Ledon (322) 14, 18, 19 

Libroj 
Elektronikaj (324) 6 
O Esperanto num relance (324) 15 
Plena Ilustrita Vortaro (322) 15 
Vojaĝo en Esperanto-Lando (323) 15 

Literatura konkurso (324) 7; (323) 7 

Logos, tradukentrepreno (323) 8 

Luiz Inacio Lula da Silva vidu Lula 

Lula (322) 9 


Marija Almada (322) 12 

May Bijleveld (323) 11 

Monda Socia Forumo, Porto Alegre (323) 20 
Mondfederista Movado (322) 21 


Nekrologoj 
Antonio Martins Filho (322) 19 
Eurico Figueira (324) 20 
Gilbert Rene Ledon (322) 14, 18, 19 
lara Silva Miranda (322) 19 
Maina Dalva Miguez Pinto (322) 19 
Otaviano Curvelo de Souza (322) 19 
Regina Margarida Marques Lemos (324) 20 
Symilde S. Ledon (322) 14, 18, 19 
Nigra Sigatoko (325) 9 
Novaĵ-agentejo (322) 7 


Osvaldo Pires de Holanda (324) 5 


PEN Internacia (324) 6 
Perkoresponda kurso (322) 16 
Politiko (322) 9 

Projekto Genomo (325) 9 
Projekto Nesto (323) 19 


Radioprogramo (322) 16 
Retpaĝaro 

BEL (323) 14 
Rezolucio 

38a BKE (324) 11 


Santos Dumont (323) 18 
Suda Kruco, portalo (324) 8 
Sylla Chaves (325) 5 


Taguatinga Esperanto Klubo (322) 17 
Tradukado (323) 8 








„e 
Otyyad”? 


Ma vano 2098 


21a - 27a de marto 2004 
Havano, Kubo 


Kia Esperanto-movado 
por Ameriko? 


LokaF 
Kuba Esperanto-Asocio e P 


184 kaj € uo) e F 








Te A, 


Jen granda brazila retejo pri muziko. . 
En ĝi vi trovas, interalie: 





e paĝojn kun informoj pri artistoj (multaj esperantaj!) kaj iliaj verkoj, 
fotoj, kontaktadresoj por koncertinvitoj kaj KD-aĉeto; 
e diversstilajn kantojn en MP3-formato, en altkvalitaj dosieroj; 
e muziktekstojn kun akordonomoj (multaj esperantaj!) por tiuj, kiuj ludas 
gitaron aŭ iun alian instrumenton, diversstilajn, ĉiuj zorge reviziitaj; 
e novaĵojn ĉiam aktualajn pri muziko, kiel novaj lanĉoj, koncertoj kaj 
turneoj, teknologio, ktp; 
e spacon por diskonigo de bonaj KDoj, en kiu ajn muzika stilo; 
e ligilojn por elŝuto de programoj rilataj al muziko; 
e ligilojn por aliaj bonaj retejoj rilataj al muziko; 
e kaj plurajn aliajn interesajn novaĵojn oni planas. 








Se vi ŝatas muzikon, ĉi tiu estas via retejo: di „MusicExpress 


Kvankam en la portugala lingvo, MusicExpress estas facile alirebla. Provu! 
Rekta aliro al paĝo kun MP3 en Esperanto: 
http:/www.musicexpress.com.br/Genero.asp?genero=36 
Rekta aliro al paĝo kun tekstoj/akordoj en Esperanto: 
http:/www.musicexpress.com.brilistaMusicasCifras.asp?TipoProcura=generoŝgenero=36 


